پاکستان کی جانب سے مسئلہ کشمیر کے حل کے سلسلے میں ایران کی ثالثی کا خیرمقدم

پاکستان کے مشیر خارجہ نے مسئلہ کشمیر کے حل کے سلسلے میں ایران کی ثالثی کا خیرمقدم کیا ہے ۔

خبر کا کوڈ: ۴۲۴۹۲۰

تاریخ: ۰۷ اسفند ۲۰۱۶ - ۱۵:۱۸

رسا نیوز ایجنسی کی تسنیم نیوز سے رپورٹ کے مطابق، پاکستان کے مشیر خارجہ سرتاج عزیز نے ایران کی جانب سے اسلام آباد اور نئی دہلی کے درمیان ثالثی کے لیے آمادگی کے اعلان کے بعد، کہا کہ وہ ایران کے اس اقدام کا خیرمقدم کرتے ہیں، لیکن ہندوستان کے وزیر اعظم نریندر مودی کی حکومت کے دوران، دونوں ممالک کے مذاکرات میں کوئی پیشرفت حاصل نہیں ہوگی۔

سرتاج عزیز نے کہا : پاکستان، ہندوستان کے ساتھ مذاکرات کے لیے ہمیشہ پیش پیش رہا ہے لیکن ہندوستان مسئلہ کشمیر کو حل کرنا نہیں چاہتا ہے۔

پاکستان کے مشیر خارجہ نے کہا : پاکستان نے اب تک ہزاروں تکفیری مدارس کو بند کردیا ہے لیکن دہشتگردی کا مسئلہ ایک سنگین مسئلہ ہے اور اس کو حل کرنے کے لیے وقت درکار ہے۔

واضح رہے کہ محمد جواد ظریف نے ہندوستان کے شہر امرتسر میں ہونے والی چھٹی ہارٹ آف ایشیا کانفرنس کے موقع پر کہا تھا کہ اگر ہندوستان اور پاکستان چاہیں تو ایران مسئلہ کشمیر پر دونوں ممالک کے درمیان ثالثی کے لیے تیار ہے۔/۹۸۸/ن۹۴۰